CELEX: 32007R1500
Language: hu
Date: 2007-12-18 00:00:00
Title: A Bizottság 1500/2007/EK rendelete ( 2007. december 18.) a 6-fitáz EC 3.1.3.26 (Ronozyme) új felhasználásának takarmány-adalékanyagként való engedélyezéséről (EGT-vonatkozású szöveg)

19.12.2007   
            
            
               HU
            
            
               Az Európai Unió Hivatalos Lapja
            
            
               L 333/54
            
         
      A BIZOTTSÁG 1500/2007/EK RENDELETE
   
   (2007. december 18.)
   a 6-fitáz EC 3.1.3.26 (Ronozyme) új felhasználásának takarmány-adalékanyagként való engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik a takarmány-adalékanyagok felhasználásának engedélyezéséről, valamint az engedélyek kibocsátásának feltételeiről és eljárásáról.
            
         
               (2)
            
            
               Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az Aspergillus oryzae (DSM 14223) által termelt, az „állattenyésztésben alkalmazott adalékanyagok” kategóriába sorolandó 6-fitáz EC 3.1.3.26 (Ronozyme) készítmény kacsák takarmány-adalékanyagaként való új felhasználására vonatkozik.
            
         
               (4)
            
            
               Az Aspergillus oryzae (DSM 14223) által termelt 6-fitáz EC 3.1.3.26 készítmény használatát a 255/2005/EK (2) bizottsági rendelet határozatlan időre engedélyezte a brojlercsirkék, a tojótyúkok, a hízópulykák, a malacok, a hízósertések és a kocák esetében, illetve az 521/2005/EK bizottsági rendelet (3) ideiglenesen engedélyezte a lazacfélék esetében.
            
         
               (5)
            
            
               Új adatokat nyújtottak be a kacsáknál történő engedélyezés iránti kérelem alátámasztására. Az Európai Élelmiszer-biztonsági Hatóság (a továbbiakban: hatóság) 2007. július 10-i véleményében (4) megállapította, hogy az Aspergillus oryzae (DSM 14223) által termelt 6-fitáz EC 3.1.3.26 (Ronozyme) készítmény sem az emberi vagy állati egészségre, sem a környezetre nincs káros hatással. A hatóság továbbá arra a következtetésre jutott, hogy a készítmény nem jelent más olyan kockázatot sem, amely az 1831/2003/EK rendelet 5. cikke (2) bekezdése értelmében kizárná e további állatkategóriára vonatkozó engedélyezést. A vélemény szerint a készítmény használata elősegíti a takarmányok emészthetőségét. A hatóság úgy véli, a forgalomba hozatalt követően különleges nyomonkövetési követelményekre nincs szükség. Emellett a hatóság az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag analitikai módszeréről szóló jelentést is ellenőrizte.
            
         
               (6)
            
            
               A készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az említett készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyag” kategóriába és az „emészthetőség-fokozók” funkcionális csoportjába tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 18-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 45., 2005.2.16., 3. o.
   
      (3)  HL L 84., 2005.4.2., 3. o. Az 1812/2005/EK rendelettel (HL L 291., 2005.11.5., 18. o.) módosított rendelet.
   
      (4)  A takarmányban használt adalékanyagokkal és termékekkel vagy anyagokkal foglalkozó tudományos testületnek a kacsák takarmány-adalékanyagaként használt Ronozyme P5000 (CT) és Ronozyme P20000 (L) (6-fitáz) enzimkészítmény biztonságosságról és hatásosságáról szóló véleménye, az 1831/2003/EK rendelettel összhangban. Elfogadva 2007. július 10-én. EFSA Lap (2007) 519., 1–8.
   
      MELLÉKLET
      
                  Adalékanyag azonosító száma
               
               
                  Az engedély jogosultjának neve
               
               
                  Adalékanyag
                  (kereskedelmi név)
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg a 12 %-os nedvességtartalmú teljes értékű takarmányban
               
            
                  Az állattenyésztésben alkalmazott adalékanyagok kategóriája. Funkcionális csoport: emészthetőségfokozók
               
            
                  4a1614(i)
               
               
                  DSM Nutritional Products Ltd
               
               
                  6-fitáz EC 3.1.3.26
                  (CT 2X/Ronozyme P5000 (CT) fitáz biotakarmány és L 4X/Ronozyme P20000 (L) fitáz biotakarmány)
               
               
                  
                               
                           
                           
                              Az adalékanyag összetétele:
                              Az Aspergillus oryzae (DSM 14223) által termelt 6-fitáz készítmény, melynek legkisebb aktivitása:
                              bevont alakban: 5 000 FYT (1)/g
                              folyékony formában: 20 000 FYT/ml
                           
                        
                               
                           
                           
                              A hatóanyag jellemzése:
                              Az Aspergillus oryzae (DSM 14223) által termelt 6-fitáz
                           
                        
                               
                           
                           
                              Analitikai módszer (2):
                              Kolorimetriás módszer, amely a 6-fitáznak a fitáttartalmú anyaggal (nátrium-fitát) 5,5 pH-nál és 37 °C-on történő reakciója során keletkezett szervetlen foszfátnak a vanado-molibdáttal való reakcióján alapul.
                           
                        
               
                  Kacsák
               
               
                  —
               
               
                  250
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                           
                        
                              2.
                           
                           
                              Ajánlott adagolás a teljes értékű takarmányban kilogrammonként:
                              500–1 000 FYT/kg.
                           
                        
                              3.
                           
                           
                              Több mint 0,25 % fitin által lekötött foszfort tartalmazó összetett takarmányban való használatra.
                           
                        
               
                  2018.1.8.
               
            
         (1)  1 FYT az az enzimmennyiség, amely percenként 1 mikromol szervetlen foszfátot szabadít fel a nátrium-fitátból 5,5 pH mellett és 37 °C-on.
      
         (2)  Az analitikai módszerek részletes adatai a közösségi referencialaboratórium alábbi honlapján találhatók: www.irmm.jrc.be/crl-feed-additives.